
GUDDOMMEN 

af  Apostel   Joseph   F.   Merrill. 


»Vi  tror  paa  Gud, 
den  evige  Fader,  og 
paa  hans  Søn,  Jesus 
Kristus  og  paa  den 
Helligaand.« 

Næsten  alle  kristne 
Sekter  kunde  gøre 
disse  Ord  til  deres. 
Men  maaske  vilde  in- 
gen kristen  Sekt  ak- 
ceptere  vor  Lære  om 
Guddommen.  Vor  Tro 
om  de  tre  Medlemmer 
af  Guddommen  skil- 
ler sig  ud  fra  andre 
Samfunds  Opfattelse 
deraf. 

Vi  lærer,  at  baade 
Faderen  og  Sønnen  er 
herlige,  haandgribeli- 
ge  Væsener,  i  hvis 
Billede  Mennesket  er  skabt,  og  at  den  Helligaand  er  en 
aandelig  Person,  der  ikke  har  et  Legeme  af  Kød  og  Ben, 
men  har  et  Menneskes  Skikkelse,  som  Nephi  saa.  (I.  Nephi 
11:  11). 

Saaledes  er  Faderen,  Sønnen  og  den  Helligaand  tre  ad- 
skilte Personer,  men  forenede  til  eet  i  Formaal,  Magt,  For- 
stand o.  s.  v.  Derfor  kan  ingen  af  de  tre  Medlemmer  i 
Guddommen  være  personlig  nærværende  overalt  paa  een- 
gang.  En  saadan  Lære  staar  i  skarp  Modsætning  til  det, 
der  prædikedes  paa  Joseph  Smiths  Tid,  som  lærte,  at  Gud 
var  »en  Aand,  der  var  overalt  i  Universet,  men  som  ikke 
var  noget  Steds  og  alle  Steder,  og  som  ikke  havde  nogen 
Form  og  Skikkelse.«  Denne  ubestemte  Idé  om  Guds  Natur 
var  maaske  ikke  helt  almindelig  paa  Profetens  Tid,  men 
mange  kristne  havde  en  lignende  Opfattelse  af  Gud.  De 
fleste  kristne  paa  Joseph  Smiths  Tid  havde  imidlertid,  lige- 
som de  kristne  i  vor  Tid,  ingen  klar  Opfattelse  af,  hvad 
Slags  Væsen  Gud  er.  Derfor  var  det  nødvendigt  at  faa  nye 
Aabenbaringer,  saa  at  det  gengivne  Evangelium  kunde  ba- 

scres  paa  den  rette  Kundskab  om  de  tre  Personer  i  Gud- 
dommen. De  Aabenbaringer  og  himmelske  Budbærere,  som 
Joseph  Smith  og  nogle  af  hans  Medarbejdere  modtog,  ud- 
fyldte dette  Behov.  Og  den  Kundskab,  som  saaledes  erhol- 
des, var  ny  for  Verden  dengang,  selv  om  den  var  en  gam- 
mel Sandhed,  som  i  fordums  Tid  var  kendt  af  Profeterne 
og  de  Hellige,  en  Kundskab,  der  bekræftes  af  de  hellige 
Skrifter. 

Det  er  tilfredsstillende  at  vide,  at  vor  Fader  i  Himlen  er 
en  virkelig  Person  i  Skikkelse  som  os  selv,  paa  fuldkom- 
men Maade  i  Besiddelse  af  alle  de  Egenskaber,  som  vi,  hans 
Børn,  ejer.  Naar  vi  henvender  os  til  ham  i  Bøn,  er  vi  sikre 
paa,  at  han  kan  høre  og  besvare  os.  At  være  i  Stand  til  at 
erstatte  den  udefinerbare  Gud,  som  visse  Mennesker  har 
forkyndt,  med  en  virkelig,  kærlig  Gud  og  en  retfærdig 
Gud  er  at  bygge  Troen  paa  en  sikker  Grundvold  i  Stedet 
for  det,  som  er  ufatteligt. 

Vi  tror  paa  Jesus  Kristus,  Guds  Søn,  saavel  som  paa 
Gud  Faderen.  Det  er  to  særskilte  Personer,  ikke  to  forskel- 
lige Manifestationer  af  den  samme  Kraft,  en  fejlagtig  La^- 
re,  som  mange  Prædikanter  har  forkyndt.  Joseph  Smith 
saa  i  sit  første  Syn  to  herlige  Personer  og  hørte  hver  af 
dem  tale.  Den  ene  sagde,  pegende  paa  den  anden:  »Denne 
er  min  Søn,  den  elskede,  hør  ham-«  Og  dernæst  talte  Søn- 
nen. Joseph  Smith  vidste  da,  i  Lighed  med  Johannes  den 
Døber,  at  Faderen  og  Sønnen  var  to  levende  Personer.  Da 
Jesus  kom  op  af  Vandet  efter  Daaben  i  Jordans  Flod,  hør- 
tes Faderens  Røst:  »Denne  er  min  elskede  Søn,  i  hvem  jeg 
har  Velbehag.«  (Math.  3:  17).  At  Jesus  er  en  opstanden 
Person,  er  en  fundamental  Kendsgerning  i  den  kristne 
Theologi.  Denne  Kendsgerning  støttes  af  uendelig  mange 
Vidnesbyrd,  af  hvilke  mange  er  af  verdslig  Natur.  Sir  Am- 
brose  Flemming,  en  af  Verdens  fremragende  Videnskabs- 
mænd, sagde  for  nogle  Aar  siden  i  en  Tale  i  Philosophical 
Society  of  Great  Britain  (han  er  Præsident  for  dette  viden- 
skabelige Selskab)  :  »De,  der  nøje  har  studeret  Vidnesbyr- 
dene, er  enige  om,  at  Kristi  Opstandelse  er  en  af  de  bedst 
bekræftede  Kendsgerninger  i  Menneskehedens  Historie.« 
Det  er  en  bestemt  Udtalelse  og  meget  opmuntrende  for  de 
oprigtigt  troende. 

Apostlen  Paulus  fremsætter  nogle  af  Beviserne  i  1.  Kor. 
15.  Kapitel.  Som  tænkende  Mennesker  maa  vi  drage  den 
Slutning,  at  Opstandelsen  er  en  Kendsgerning.  Og  denne 
Kendsgerning  er  en  mægtig  Udfordring  til  alle  de  Mirak- 
ler, som  Bibelen  taler  om.  Det  beviser,  at  han  har  Magt 
til  at  oprejse  andre.  Det  beviser,  at  hans  Lære  var  sand. 
Og  det  forsikrer  os  bestemt  om,  at  Kristus  lever  i  Dag. 

Det  tredie  Medlem  af  Guddommen  eller  Treenigheden  er 
den  Helligaand.  Han  har  ikke  noget  Legeme  af  Kød  og  Ben 
som  Faderen  og  Sønnen,  men  er  en  aandelig  Personlighed. 
Megen  af  den  Forvirring,  der  raader  i  Menneskenes  Opfat- 
telse af  den  Helligaand,  er  opstaaet  ved,  at  de  ikke  kan  ud- 
skille hans  Person  og  Magt.  Saadanne  Udtryk  som  at  være 
»opfyldt  af  den  Helligaand«  og  at  »den  Helligaand  faldt 
paa  et  Menneske,«  hentyder  til  den  Kraft  og  den  Indfly- 
delse, der  udstrømmer  fra  Gud,  og  som  er  karakteristisk 
for  ham;  thi  den  Helligaand  kan  paa  denne  Maade  virke 
paa  mange  Maader  samtidigt,  selv  om  de  befinder  sig  langt 
fra  hinanden,  hvorimod  den  Helligaand  i  virkelig  Person 
ikke  kan  være  paa  mere  end  eet  Sted  ad  Gangen.  Dog  læ- 
ser vi,  at  Faderen  og  Sønnen  virker  gennem  Aaanden  i  de- 
res skabende  Handlinger  og  i  deres  almindelige  Handle- 
maade  med  Menneskeheden.  Den  Helligaand  kan  betragtes 
som  Guddommens  Tjener,  der  gennemfører  det  Høje  Raads 
Beslutninger.« 

Guddommens,  den  hellige  Treenigheds  Enighed,  er  et 
glimrende  Kendemærke.  Selv  om  Faderen,  Sønnen  og  den 
Helligaand  er  tre  adskilte  Personer,  saa  er  de  dog  som  en 
Person  i  Magt  og  Handlemaade. 


Ikke  En  Gud  Men  Et  Menneske 

-  af  Ældste  John   Henry   Evans.  - 


Joseph  Smith  og  andre  ledende  Mænd  i  Kirken  var  i  In- 
dependence,  Missouri.  Det  var  Lørdag  den  4.  November 
1838.  De  var  blevet  arresteret  i  Far  West  i  den  nordlige 
Del  af  Staten  og  blev  nu  ført  til  Richmond  af  en  bevæbnet 
Garde  under  Anførsel  af  General  Lucas.  Der  vilde  de  blive 
anklaget  for  en  opdigtet  Beskyldning  for  Forrædderi  mod 
Staten.  1  sin  Dagbog  siger  Profeten  om  denne  Dag: 

»Vi  fik  Besøg  af  nogle  Damer  og  Herrer.  En  af  Kvinder- 
ne gik  hen  til  Soldaterne  og  spurgte  meget  troskyldigt, 
hvem  af  Fangerne  var  Herren,  som  Mormonerne  tilbad.  En 
af  Soldaterne  pegede  paa  mig  med  et  betegnende  Smil  og 
sagde:  »Det  er  ham.«  Damen  vendte  sig  saa  om  mod  mig 
og  spurgte,  om  jeg  udgav  mig  for  at  være  vor  Herre  og 
Frelser.  Jeg  svarede,  at  jeg  ikke  gav  mig  ud  for  at  være 
andet  end  et  Menneske  og  en  Guds  Tjener,  sendt  af  Jesus 
Kristus  for  at  prædige  Evangeliet. 

Svaret  overraskede  Kvinden  saa  meget,  at  hun  begyndte 
at  spørge  ud  om  vor   Lære.  Jeg  prædikede   for  hende   og 

hendes  Ledsagere  og  til  de  undrende  Soldater,  som  lyttede 
med  næsten  aandeløs  Opmærksomhed,  medens  jeg  frem- 
satte Læren  om  Tro  paa  Jesus  Kristus,  Omvendelse  og 
Daab  til  Syndernes  Forladelse  og  Haandspaalæggelse  for 
den  Helligaands  Gave. 

Kvinden  var  tilfreds  og  priste  Herren,  medens  Soldater- 
ne hørte  derpaa  og  gik  bort,  idet  hun  bad  om,  at  Gud  vilde 
beskytte  og  befri  os.« 

Ved  disse  Profetens  Ord  skulde  engang  for  alle  den  ab- 
surde Idé  aflives,  som  stadig  eksisterer  i  visse  ikke  under- 
rettede Kredse,  at  de  Sidste  Dags  Hellige  sætter  Joseph 
Smith  lige  saa  højt  som  vor  Herre,  og  at  de  tilbeder  ham 
som  Gud.  Denne  Opfattelse  stammer  uden  Tvivl  fra  Paa- 
standen  om,  at  Grundlæggeren  af  Mormonismen  var  en 
Profet  og  fra  de  stadige  Erklæringer  og  Udtalelser  af  vort 
Folk  om  deres  grænseløse  Kærlighed  til  ham.  Der  er  i  Vir- 
keligheden intet  Grundlag  for  den  urimelige  Paastand,  at 
Profeten  var  Gud  eller  Frelseren. 

Sandheden  er  meget  enklere. 

Jesus  er  Guds  Søn  i  en  bestemt  Mening  og  Betydning. 
Han  er  baade  Gud,  da  han  er  den  ene  af  den  hellige  Tre- 
enighed og  vor  Forløser.  Han  døde  for  os.  Han  er  Skaberen 
af  Frelsesplanen.  Han  var  »Førstegrøden«  af  Opstandelsen. 
Han  frelser  os  uden  Betingelse,  fra  Virkningerne  af  Adams 
Overtrædelse  og  paa  visse  Betingelser  fra  Virkningerne  af 
vore  egne  Synder.  Det  vil  sige,  han  er  vor  Frelser.  Han 
bringer  os  i  Harmoni  med  Faderen. 

Joseph  Smith  er  paa  den  anden  Side  en  Profet  som  Mo- 
ses eller  Esajas  eller  Paulus.  Han  havde  en  speciel  Mission 
at  udføre  paa  Jorden,  akkurat  som  de  havde.  Moses  førte 
Israels  Børn  ud  af  Ægypten  ind  i  det  Forjættede  Land. 
Esajas  viste  i  en  af  jødisk  Histories  kritiske  Perioder, 
Vejen,  hvorved  Nationen  kunde  undgaa  den  visse  Udslet- 
else.  Og  Paulus,  en  dannet  og  lærd  Mand,  blev  oprejst  til 
at  bringe  Evangeliet  til  Hedningerne  og  til  at  give  sig  i 
Kast  med  den  græske  og  romerske  Verdens  Filosofier. 

Paa  lignende  Maade  var  Joseph  Smith  udset  til  at  være 
en  Gengiver  af  det,  der  var  tabt  —  Kristi  Evangelium,  med 
guddommelig  Myndighed  til  at  lære  dets  Principper  og  at 
administrere  dets  Ordinancer.  For  efter  Apostlenes  Død 
forsvandt  Præstedømmet  fra  Menneskene,  Kirkens  Ritua- 
ler og  Ceremonier  blev  forandrede  uden  Myndighed,  og 
Frelsens  Kraft  hørte  op.  Alt  dette  maatte  gengives.  Hand- 
lende under  Præstedømmet  der  var  beseglet  paa  ham  af  tre 
fordums  Apostle,  oprettede  vor  Tids  Profet  igen  Kristi  Kir- 
ke paa  Jorden.  Og  ydermere  gjorde  han,  gennem  Aabenba- 
ringer,  der  var  givet  ham  af  en  Herrens  Engel,  et  Folks 

Eksistens   kendt,  om  hvem   Verden   aldrig   havde  hørt,  og 
Guds  Handlemaade  med  dem. 

Joseph  Smith,  som  en  Gengiver  af  det,  der  var  tabt  — 
det  er  Profetens  Plads  i  Menneskehedens  religiøse  Historie 
og  hans  Plads  i  Mormonismen. 


EN  TANKE 

af  Ældste   Lauritz   Geo   Petersen. 

Man  kan  ikke  lade  være  med  at  undre  sig  over,  hvad 
nogle  Mennesker  egentlig  lever  for.  Naar  vi  ser  os  om  i 
Dag  vil  vi  blive  stillet  overfor  mange  forskellige  Typer  af 
Mennesket. 

Der  er  de  Mennesker  der  bruger  deres  Tid  til  at  bygge 
Luftkasteller.  Det  er  dem,  der  sidder  og  drømmer  om  de 
Rigdomme,  de  engang  vil  faa;  de  store  og  berømte  Folk, 
de  engang  vil  blive.  Fejlen  ved  at  bygge  Luftkasteller  lig- 
ger i,  at  den,  der  drømmer,  bygger  dem  af  Skyggerne  ned- 
ad i  Stedet  for  af  en  solid  Grundvold  af  Hensigt  og  Energi, 
opad. 

Luftkasteller  er  Resultatet  af  en  Arkitekts  Arbejde,  som 
ikke  er  i  Forbindelse  med  en  Murermester,  der  kan  faa 
Bygningen  opført.  Det  betyder  Planer,  som  aldrig  bliver 
udført  i  Praksis. 

Lad  os  leve  saaledes,  at  vi  hver  Dag  kan  gribe  den  Lej- 
lighed og  de  Muligheder,  der  byder  sig.  Vi  har  kun  een 
Dag  i  Livet,  som  vi  virkelig  kender,  og  det  er  i  Dag.  Vi 
levede  i  Gaar,  vi  lever  maaske  i  Morgen,  men  vi  har  kun  i 
Dag. 

Hemmeligheden  ved  virkelig  at  leve  —  mentalt,  fysisk 
og  moralsk,  timeligt  og  aandeligt  —  kan  siges  i  tre  Ord, 
nemlig:  »Gør  din  Del.« 

Saa  er  der  andre  Mennesker,  som  jeg  vil  sammenligne 
med  et  Sværd  og  en  Skede.  Skeden  er  den  ydre  Del,  som 
vi  allesammen  ser,  hvorimod  Sværdet  sidder  indenfor  Ske- 
den, hvorfor  vi  ikke  kan  se  det. 

Verden  bruger  for  megen  Tid,  Penge  og  Energi  paa  Li- 
vets Skede  og  for  lidt  paa  Sværdet.  Skeden  symboliserer 
den  ydre  og  timelige  Verden,  Sværdet  den  evige  og  aande- 
lige.  Vi  kan  ogsaa  sige,  at  Skeden  er  Legemet,  Sværdet 
Sjælen. 

Livet  er  ikke  en  Konkurrence  med  andre,  men  det  er  en 
Kamp  med  os  selv.  Vi  skulde  hver  Dag  prøve  paa  at  leve 
et  bedre  Liv,  hver  Dag  prøve  paa  at  kunne  blive   Herrer 

over  vore  Svagheder,  hver  Dag  prøve  at  overgaa  os  selv. 
Det  vil  betyde  Fremgang. 

Vi  burde  have  Medlidenhed  med  det  Menneske,  som  la- 
der sig  lede  af  andres  Meninger  eller  dets  egen  forkerte 
Fortolkning  af  Videnskabens  Udtalelser,  saa  at  det  derved 
vendes  bort  fra  sin  Gud.  Han  eller  hun  bygger  sin  Tro  paa 
de  faa  Bøger,  som  de  har  læst  om  et  eller  andet  Emne,  der 
angaar  dem  selv,  og  i  haabløs  Egoisme  lukker  de  Øjnene 
for  de  Millioner  af  Sandheder  i  Naturen  og  Livet,  fordi 
Guds  Planer  ikke  staar  klart  for  dem. 

Blot  fordi  de  ikke  forstaar  et  enkelt  Punkt,  siger  de,  at 
de  ikke  vil  tro.  De  kan  ligesaa  godt  lade  være  med  at  tro 
paa  Himlen  oven  over  dem,  fordi  de  ikke  kan  se  det  hele, 
som  lade  være  med  at  tro  paa  Luften,  som  de  indaander, 
fordi  den  er  usynlig. 

Saaledes  er  en  Slags  Mennesker.  Lad  os  ikke  være  en  af 
disse,  men  lad  os  bruge  en  lille  Smule  Fornuft  i  vore  Ger- 
ninger og  Tanker  og  prøve  paa  at  gøre  Livet  rigere  og 
skønnere. 


fjeg  elsker  mit  skønne  lille  <£and, 

hvor  ^Bølgen  ruller  mod  fKlit  og  Strand. 

fjeg  elsker  Dig,  Danmark,  naar  du  er  mild  og  blid, 

jeg  elsker  'Dig,  naar  bølgen  fraadende  og  skummende  hvid, 

truer  at  knuse  Din  lidenhed. 

9\ien  ingen  ^Bølge  kan  rive  ned, 

mit  EHjertes  fædrelandskærlighed. 

fjfeg  elsker  alle  de  mange  fremmede  £ande, 
og  de  store  brusende  SHave  og  cVande. 
Sfeg  elsker  Dig,  SHenneske,  hvor  du  end  bor, 
paa  denne  urolige,  stormfulde  fjord. 
Øg  engang  skal  vi  alle,  store  og  smaa, 
for  den  almægtiges  Domstol  staa. 
Derfor  lad  os  enige  være  og  blive  ved' 
at  elske  vor  SYæste  med  al  ^Kærlighed. 

af  Sf riger  SWargrethe  Sukke. 

i^aii'iff^MiiiuuM'3^ 


PHor. 


SYaar  jeg  blader  i  SHindemes  sælsomme  Bog, 

naav  jeg  ser  paa  de  gulnede  'Blade, 

og  jeg  hører  i  fflanden  det  kærlige  Sprog, 

fra  min  Barndoms  lykkelige  Qage, 

det  SYavn  som  jeg  elsker  højest  paa  fjford, 

det  SVavn  det  er  dit  —  lille  SHor. 

Øm  jeg  lytter  til  Stormenes  voldsomme  Sus, 

gennem  Skovenes  mægtige  SKroner, 

om  jeg  lytter  til  Bølgernes  koglende  Brus, 

til  de  lokkende  sydende  %oner, 

dog  er  de  intet  mod  Stavnet  saa  stor, 

som  dit  —  lille  elskede  SHor. 

Saa  stor  er  SYaturen,  saa  mægtig  og  stærk, 

og  dens  Skønhed  er  uden  Snde, 

man  føler  i  alting,  9{l  Skaberens  ^Værk, 

paa  en  %ing  kan  man  dette  kende, 

i  alting  er  nedlagt  en  ^Kærlighed  stor, 

den  største  er  dette  —  min  SHor. 

SHan  kan  give  til  mange  i  SHusik  eller  Sang, 

det  man  føler  i  ^Hjerternes  @em, 

men  det,  der  er  dybest,  og  det  der  gir  SKlang, 

er  SHinder  fra  Barndommens  fHjem, 

de  Sange  jeg  mindes  med  ^Kærlighed  stor, 

er  dem  du  sang  —  lille  SHor. 

SHine  banker  er  hos  dig  i  ^Dag,  lille  SHor, 

som  stod  du  her  tæt  ved  min  Side, 

jeg  ved  din  SKærlighed  er  ægte  og  stor, 

dine  SKærtegn  saa  ømme  og  blide, 

med  Ømhed  jeg  sender  en  £Hilsen  mod  SYord, 

til  dig  —  min  Slskede  SHor. 

tilegnet  min  9\ior 

{Richard  SYielsen,  9Jarhus. 

lllllllllllllllll    UDGIVET  AF  HOVEDBESTYRELSEN     llllllllllllllllllllllllllllllllllllll 

-^'Vær  ved  Kærligheden  hverandres  tjenere,  thi  hele  JFoven  er  opfyldt  i 
eet  (Drd,  i  det:  T>u  skal  elske  din  SYæste  som  dig  selv«. 

© 

3  fKar  skal  alle  med. 

Under  dette  straalende  Motto  samles  vi  alle  til  Stævnet  i 
Silkeborg.  I  Aar  bydes  der  til  et  Stævne  af  en  lidt  anden 
Art  end  de  tidligere  afholdte.  Her  tænkes  ikke  saa  meget 
paa  Konkurrencearbejde,  som  den  Fornøjelse  og  Glæde  vi 
skal  tage  Del  i.  Der  er  dog  ogsaa  store  og  alvorlige  Ting 
paa  Programmet.  Det  er  ikke  saadant,  at  kun  Kirkens  Unge 
kan  deltage,  nej  alle  vil  være  i  Stand  til  at  medvirke. 

Lad  os  tage  det  som  vor  Sommerferie,  hvorfor  ikke.  Fin- 
des der  en  smukkere  Tid  end  Foraaret  eller  Forsommeren 
hvor  Skoven  endnu  er  lysegrøn,  Varmen  endnu  ikke  alt  for 
generende  og  de  lyse  Aftener  lange  og  lune,  er  det  ikke 
den  allerbedste  Tid? 

Hvorfor  har  vi  netop  valgt  Silkeborg  som  Stævneby?  Gan- 
ske naturligt  af  den  Grund,  at  netop  her  findes  den  skøn- 
neste danske  Natur.  Frodighed  iblandet  Hedens  Barskhed, 
altsammen  i  køn  Forening.  Der  er  lidt  for  enhver  Smag. 
Vand,  Skov,  Bakker  og  den  rene  friske  Luft,  uden  Tilsæt- 
ning af  Fabriksrøg  og  Gadesnavs.  Tænk  paa  den  lune  Som- 
meraften, hvor  Skibet  glider  med  os  alle  ud  af  Kanalen 
gennem  Søens  blaablinkende  Vand,  mens  Solen  langsomt 
daler,  vi  føres  videre  rundt  omkring  de  ubeboede  Paradis- 
øer, hvor  Kølvandet  fra  Damperen  hopper  hid  og  did 
mellem  Træernes  blottede  Rødder  og  Smaasten  ved  Søens 
Bred,  alt  aander  Stilhed  og  Fred.  Da  vil  vi,  medens  Mørket 
smyger  sig  ind  i  sin  bløde  Klædning,  tage  hinanden  i  Hænderne 
gynge  i  Rytme  frem  og  tilbage,  mens  vi  synger  Kirkens  kønne 
Sange,  eller  vi  i  taktfast  Kor  lader  vore  smukke  Fædrelands- 
sange lyde.  Naar  Mørket  helt  har  lukket  sig  om  os,  stævner 
vi  atter  tilbage  mod  Byen,  hvor  Lysene  blinker  omkap  med 
Himmelens  Stjerner. 

Efter  Nattens  sunde  Søvn  gaar  vi  til  Søndagsmøderne  med 
en  ren  og  forfrisket  Sjæl,  og  med  den  Aand,  der  altid  ka- 
rakteriserer en  Sidste  Dages  Hellig.  Den  Trang  i  os,  som 
tørster  efter  mere  Kundskab  om  Guds  Lærdomme,  vil  blive 
mættet  i  rigt  Maal.  Der  vil  baade  blive  et  underholdende  og 
belærende  Program,  men  ikke  et  Program,  der  i  nogen  Maade 
vil  kede.  Gudstjenesten,  der  Søndag  Aften  vil  afslutte  denne 

Dag  med  nogle  af  Kirkens  bedste  Talere,  vil  fylde  os  med 
Guds  Aand,  saa  vi  styrket  i  Troen  paa  hans  sande  Lær- 
domme, i  ydmyg  Bøn  takker  vor  himmelske  Fader  for  hans 
Gengivelse  af  Evangeliet  ved  Profeten  Joseph  Smith. 

Mandagen  er  som  sædvanlig  overdraget  den  festlige  Af- 
slutning. Her  tager  vi  fat  straks  fra  Morgenstunden.  Med 
Damper  stævner  vi  rask  afsted  med  Himmelbjerget  som  Maal. 
Efter  at  have  nydt  den  pragtfulde  Udsigt,  gaar  Turen,  for 
dem  der  ønsker  det,  til  Fods  gennem  Skoven,  hvor  saa 
Damperen  ved  næste  Anløbssted  atter  tager  os  ombord,  efter 
at  vi  i  Skovens  Pauluner  har  nydt  Frokostpakken. 

Der  vil  efter  Hjemkomsten  blive  et  kærkomment  Puste- 
rum, saa  vi  friske  og  veloplagte  møder  op  til  Banketten  og 
Ballet,  der  altid  tilsidst  vil  krone  vore  uforglemmelige  Stævner. 

Naar  vi  saa  Kl.  23  byder  hinanden  Farvel  er  det  med 
Haab  om  Gensyn  til  næste  Stævne  vi  kan  slutte  disse  Møde- 
dage. 

Se,  derfor  skal  vi  alle  med.  Julius  A. 


Ja,  nu  har  I  da  hørt  om  det.  Stævnet. 


2. Paaskedag  havde  Ungdomsforeningen  i  København  arran- 
geret en  udmærket  og  godt  besøgt  Ssovtur  til  den  foraars- 
friske  Dyrehave.  Kl.  1 1  startedes  fra  Kirken  med  S-Tog  til 
Klampenborg,  herfra  spadseredes  til  Ulvedalene,  og  imellem 
de  skønne  Bakker  spiste  de  sultne  Deltagere  deres  med- 
bragte Klemmer,  saa  gik  Turen  videre  til  Eremitagesletten 
med  det  skønne  Jagtslot,  her  spillede  Missionærerne  og  Sø- 
skende et  Parti  Haandbold,  som  hurtigt  samlede  en  tæt  Til- 
skuermængde. Efter  et  Par  Timers  Spil  gik  Turen  til  Trak- 
tørstedet »  Peter  Liep  «  hvor  der  indtoges  en  Forfriskning 
og  saa  med  S-Toget  tilbage  til  Byen,  trætte,  men  glade  og 
tilfredse  for  Ungdomsforeningens  Arbejde. 

F.H.B. 

Skuespil  s  Udveksling. 

København  har  liggende  en  lille  morsom  Sketch:  »Bryllups- 
Dagen.«  Den  varer  i  5  Minutter  og  har  kun  to  Personer, 
et  ungt  Ægtepar.  Fortrinligt  egnet  som  Indledning  til  et 
underholdende  Program.  Kan  laanes  ved  Henvendelse  til 
Københavns  Grens  Ungdomsforening  Priorvej    12   Kbhn.   F. 

J.VV.S. 

Foraarskonferencerne. 


AALBORG: 

Konferencen  indlededes  Lørdag  den  18.  Marts  Kl.  20  med 
en  Koncert  af  de  forenede  Sangkor  fra  Aalborg  og  Aarhus. 
Koncertens  Forløb  blev  i  alle  Maader  tilfredsstillende.  Ind 
mellem  Korsangene  var  der  Solonumre,  Duetter  og  Kvar- 
tetter. Koncerten  overværedes  af  240. 

Konferencen  fortsattes  Søndag  Morgen  Kl.  9  med  et  Præ- 
stedømsmøde  under  Præsident  Garffs  Ledelse,  hvor  beti- 
melige Raad  og  Instruktioner  blev  givet. 

Søndagsskolen  og  Primary  bidrog  i  væsentlig  Grad  til 
Konferencens  Sukces  ved  deres  Program.  Ældste  Jens  P. 
Hansen  fra  København  repræsenterede  Søndagsskolens  Ho- 
vedbestyrelse og  gav  nogle  gode  Ord  og  opmuntrende  Tan- 
ker til  Lederne  af  Søndagsskolen. 

Eftermiddagsmødet  var  overgivet  til  Missionærerne.  Mis- 
sionspræsidenten  foreslog  Generalautoriteterne  til  Ophol- 
delse i  Medlemmernes  Tro  og  Bønner.  Ældste  Philo  E.  Hen- 
riksen blev  hæderligt  afløst  som  Distriktspræsident,  og 
Ældste  Henry  E.  Christiansen  blev  indsat  som  den  nye 
Præsident  over  Aalborg  Distrikt.  Følgende  af  Ældsterne 
talte:  J.  Newell  Christensen,  Henry  E.  Christiansen,  Philo 
E.  Henriksen,  Clarence  E.  Paystrup,  Lauritz  George  Peter- 
sen, Duane  Madsen,  Earl  E.  Olsen,  Aksel  Mathiesen  samt 
Missionspræsident  Mark  B.  Garff. 

Ved  Aftensmødet,  der  overværedes  af  170  Mennesker, 
sang  de  forenede  Kor  igen  under  Ledelse  af  Ældste  J.  Ne- 
well Christensen  fra  Aarhus.  Der  blev  talt  inspireret  og  op- 
muntrende af  Sardus  Sørensen,  Henry  Løjborg,  Henry  E. 
Christiansen,  Søster  Gertrude  R.  Garff  samt  Præsident 
Mark  B.  Garff. 

Konferencen  sluttedes  med  en  Basar  under  de  Kvindelige 
Hjælpeforeninger  i  Aalborg  Distrikt;  ogsaa  denne  Aften  fik 
et  vellykket  Forløb.  103  til  Stede. 

Gennem  hele  Konferencen  gik  som  en  rød  Traad  en  Kær- 
lighedens og  Opmuntringens  Aand,  saa  alle  tilstedeværen- 
de fik  Udbytte  af  de  forskellige  Møder. 

KØBENHAVN: 

Lad  det  blive  sagt  straks:  Konferencen  fik  et  yderst 
straalende  Forløb  fra  først  til  sidst.  Ja,  det  var  overhove- 
det den  bedste  Konference,  som  er  blevet  afholdt  i  mange 
Aar. 

Konferencen  indlededes  med  en  Koncert  Lørdag  den  15. 

April  Kl.  20  under  Dirigenten,  Valdemar  Jacobsens  Le- 
delse. Koncerten  fik  et  festligt  Præg  ved  de  svenske  »Ame- 
rican Harmony  Singers«  Deltagelse.  Disse  sang  sig  ind  i 
Publikums  Hjerte  med  deres  smukke  Kunst.  Den  store, 
smukke  Sal  var  da  ogsaa  fyldt  til  sidste  Plads. 

Søndag  Formiddag  afholdtes  et  Præstedømsmøde,  hvor 
Missionspræsidenten  talte  alvorsfuldt  og  formanende  til  de 
tilstedeværende. 

Mødet  Kl.  10  blev  yderst  vellykket  ved  Søndagsskolens 
og  Primaryforeningens  nydelige  Program,  som  anspændt 
og  med  levende  Interesse  paahørtes  af  de  mange  Menne- 
sker. De  to  Organisationer  fortjener  al  mulig  Anerkendelse 
for  deres  udmærkede  Arbejde.  Ved  Mødet  talte  bl.  a.  Mis- 
sionspræsidenten, Ældste  Thorvald  Bregentoft  og  Søster 
Anna  Hansen. 

Eftermiddagsmødct  blev  ogsaa  overværet  af  de  tilstede- 
værende  med  levende  Interesse.  Præsident  Garff  foreslog 
Missions-  og  Generalautoritetcrne  til  Opholdelse  i  de  Helli- 
ges Tro  og  Bønner. 

Kl.  19  var  en  stor  og  interesseret  Skare  atter  kommet  til 
Stede  for  at  høre  mere  om  Jesu  Kristi  Evangelium.  Der 
var  inspirerende  og  vel  gennemtænkte  Taler  af  Ældsterne 
Joe  D.  Mortensen  og  Orson  B.  West,  Søster  Gertrude  R. 
Garff  samt  Præsident  Mark  B.  Garff,  som  ogsaa  bar  et  per- 
sonligt kraftig  Vidnesbyrd. 

Mandag  den  17.  April  afsluttedes  Konferencen  med  en 
vellykket  Basar  under  Den  kvindelige  Hja^lpeforenings  Le- 
delse. Det  indkomne  Overskud  gaar  til  Foreningens  Arbej- 
de. Som  allerede  sagt  en  helt  igennem  vellykket  Konference 
og  en  aandelig  Fest. 


PHoders  Qag. 


Moders  Dag  er  blevet  en  tilbagevende  Begivenhed,  som 
vi  hvert  Aar  ser  frem  til  med  Forventningens  Glæde.  Ogsaa 
i  Aar  fejrer  vi  som  sædvanlig  denne  Dag  i  Den  danske  Mis- 
sion. Den  falder  som  altid  paa  den  anden  Søndag  i  Maj  — 
i  Aar  den  14.  Maj.  Vi  haaber,  at  de  forskellige  Grene  vil 
gøre  deres  til,  at  denne  Begivenhed  vil  blive  fejret  under  de 
smukkeste  Former. 

Vi  er  taknemmelige  for  vore  Mødre  og  beder,  at  Herren 
vil  velsigne  dem  for  hvad  de  er  og  hvad  de  har  gjort  for  os. 

I  Dag  paa  Moders  Dag  hædrer  og  ærer  vi  eder,  I  Mødre, 
i  Den  danske  Mission. 

Den  Danske  Missions  Historie. 


Fortsat. 
12.  Kapitel. 
En  Gren  af  Kirken  blev  organiseret  den   18.  April   185' 
i  Salling  nær  Skive.  Denne  Del  af  Landet  udgjorde  en  Del 
af  Aalborg  Konference,  som  Ældste  Christian  Christiansen 
præsiderede  over.  Om  Evangeliets   Indførelse  i  Salling  gi- 
ver Ældste  Christiansen  følgende  Beretning: 

»I  December  1851  flyttede  jeg  min  Familie  til  Skive,  saa  at 
der  vilde  blive  bedre  Lejlighed  til  at  aabne  Evangeliets  Dør  til 
den  Del  af  Landet,  men  ikke  saa  snart  var  det  blevet  bekendt, 
hvem  jeg  var,  førend  den  hele  By  var  i  Bevægelse,  og  Folk  kom 
ud  i  store  Skarer  for  at  høre  om  vore  Lærdomme.  Mellem  alle 
disse  var  Sognepræsten,  Herr  Møller,  han  kom  ud  til  mit  Hjem 
for  at  advare  mig  mod  Følgerne  af  at  prædike  «Mormonisme»  i 
hans  Sogn,  og  han  fortalte  mig,  at  han  vilde  udøve  al  sin  Ind- 
flydelse mod  mig.  Jeg  svarede  ham,  at  det  stod  ham  frit  for  at 
gøre,  hvis  han  virkelig  ønskede  det,  men  jeg  forsikrede  ham  om, 
at  hans  Forsøg  i  den  Betning  ikke  vilde  være  til  nogen  Nytte, 
da  Gud  let  kunde  standse  ham  i  hans  Anstrengelser.  Han  gik 
bort,  meget  vred,  og  nogle  faa  Dage  senere  døde  han.  Kun 
Herren  kender  Grunden  til  hans  Død. 

I  tre  Maaneder  fortsatte  jeg  mit  Arbejde  i  dette  Nabolag,  næ- 
sten til  Stadighed  udsat  for  Forfølgelser;  men  jeg  døbte  omtrent 
fyrretyve  Personer,  hvoriblandt  var  mine  egne  Forældre,  min 
Broder  og  hans  Familie  og  ligeledes  en  ugift  Broder  og  to 
Søstre.  Efter  den  Tid  blev  Forfølgelserne  saa  hyppige  og  alvor- 
lige, at  jeg  var  nødsaget  til  at  flytte  bor  for  at  frelse  mit  Liv. 
Mine  Vinduer  blev  slaaet  ind  af  Sten  og  Træstykker,  som  blev 
kastet  af  Mængden,  og  selv  de  nye  omvendte  blev  saa  ofte  Gen- 
stand for  Forfølgelse,  at  de  fleste  af  dem  flyttede  til  Aalborg. 
Min  Fader  havde  i  mange  Aar  været  en  højt  respekteret  Skole- 
lærer og  Kirkesanger  i  Dalby  og  Hindberg  Sogne,  men  efter  hans 
Daab  blev  han  udsat  for  Chikanerier  og  Forfølgelser  og  blev 
tvunget  til  at  sælge  sine  Ejendele.  Han  flyttede  saa  til  Aalborg. 
Han  emigrerede  til  sidst  til  Utah,  hvor  han  døde  som  en  trofast 
Sidste  Dages  Hellig.« 

Den  første,  der  blev  døbt  i  Salling,  var  Karen  Petersen 
Høstgaard;  hendes  Søn  Frederik  Jensen  Holst  var  blevet 
døbt  i  København.  Præsident  Christian  Christiansen  ordine- 
rede Broder  Niels  C.  Christiansen  til  Præst  og  beskikkede 
ham  til  Præsident  for  Grenen,  og  efter  at  have  døbt  nogle 
flere,  vendte  Ældste  Christiansen  tilbage  til  Aalborg  for 
at  undgaa  Overfald  og  Forfølgelse. 

Til  sidst  blev  han  tilligemed  sin  Familie  nødsaget  til  at 
forlade  deres  Hjem  midt  om  Natten  for  at  redde  Livet,  og 
flygte  til  Aalborg.  Saa  frygtelig  var  Forfølgelsens  Aand 
blevet,  at  Broder  Christiansen  ikke  kunde  vise  sig  paa  Ga- 

den  uden  at  blive  generet  af  Folk,  der  kastede  Sten  og 
Snavs  efter  ham.  En  Broder  Frenze  led  ogsaa  meget.  Hans 
Ruder  blev  slaaet  i  Stykker  mange  Gange;  det  gik  endog 
saa  vidt,  at  Politiet  maatte  stille  Vagt  ved  Huset  om  Nat- 
ten. Omsider  ankom  tre  Missionærer  Johan  F.  F.  Dorins, 
Anders  Andersen  og  Niels  Milkjær  til  denne  Del  af  Landet 
og  begyndte  at  holde  Møder.  Dette  ophidsede  Mængden 
endnu  mere,  og  der  udbrød  endnu  heftigere  Forfølgelser. 
Der  skulde  afholdes  et  Møde  i  Landsbyen  Dommerby,  og 
for  at  naa  dette  Sted,  maatte  Missionærerne  og  en  Del  af 
Søskende  gennem  Skive  By;  men  da  de  var  naaet  et  lille 
Stykke  uden  for  Byen,  indhentede  en  Pøbelskare  under 
Anførsel  af  en  Herr  Borup  dem  og  angreb  dem  med  stort 
Raseri.  Især  blev  Brødrene  Dorius  og  Milkjær  raat  behand- 
let. Efter  først  at  have  kastet  Sten  efter  dem,  lagde  Volds- 
mændene Haand  paa  dem,  rev  Broder  Dorius'  Frakke  i 
Stykker  og  skubbede  til  sidst  begge  Missionærer  i  en  Tør- 
vemose. Heldigvis  var  der  ikke  nok  Vand  i  Mosen  til  at 
drukne  dem,  og  derfor  kom  de  snart  op  af  Mosen. 

Da  Skaren  havde  faaet  Afløb  for  deres  Had,  fik  Missio- 
nærerne til  sidst  Lov  til  at  gaa,  men  paa  Tilbagevejen  mød- 
te Voldsmændene  en  Del  Hellige,  der  var  paa  Vej  til  Møde 
i  Dommerby.  Blandt  dem  var  en  Mand  ved  Navn  Christian 
Willardsen  fra  Landsbyen  Dølby,  som  paa  daværende  Tids- 
punkt ikke  var  Medlem  af  Kirken,  men  blev  døbt  kort  ef- 
ter. Pøbelen  behandlede  ham  paa  det  frygteligste.  Til  Trods 
for  denne  forfærdelige  Behandling,  Brødrene  saaledes  fik, 
besluttede  de  at  fortsætte  til  Dommerby  og  begynde  deres 
Møde,  men  under  Aabningsbønnen  omringede  en  bevæbnet 
Skare  Huset  og  lagde  deres  onde  Hensigter  for  Dagen  mod 
de  Hellige  i  Almindelighed  og  Missionærerne  i  Særdeles- 
hed. Den  stakkels  Mand,  som  ejede  Huset,  bad  de  Hellige 
om  at  tage  af  Sted,  hvad  de  ogsaa  gjorde,  men  derved  ud- 
satte de  sig  for  den  rasende  Mængdes  Naade  og  Forgodt- 
befindende. De  Hellige  flygtede  øjeblikkelig  over  Markerne 
i  alle  Retninger,  medens  Brødrene  Dorius  og  Milkjær  naae- 
de  en  Gaard  nærved  Landevejen,  hvor  de  bad  om  Ly  og 
Beskyttelse,  men  da  Ejeren  nægtede  dem  det,  blev  de  igen 
fanget  af  Pøbelen  og  ført  tilbage  til  Skive.  Paa  Vejen  lave- 
de Skaren  et  syndigt  Spektakel  og  fortsatte  med  det,  da  de 
naaede  Byen,  hvor  Brødrene  fik  Øje  paa  Herredsfogden, 
for  hvem  de  forelagte  deres  Sag,  idet  Broder  Dorius  viste 
ham  sin  iturevne  Frakke  som  Bevis.  Medens  denne  Scene 
fandt  Sted  i  Herredsfogdens  Kontor,  fyldtes  Gaden  udenfor 
med  Skrig  og  Skraal.  Efter  at  have  overvejet  Sagen  en 
Stund,  besluttede  Herredsfogeden  sig  til  —  mod  Loven  — 
at  sende  Missionærerne  hjem  til  deres  respektive  Fødeste- 

der.  Han  udpegede  straks  en  Mand  til  at  tage  Vare  paa 
Brødrene  og  ledsage  dem  til  deres  Hjem.  Paa  den  Maade 
blev  Broder  Andersen  sendt  til  Aalborg,  Broder  Milkjær 
til  Jetsmark  og  Broder  Dorius  til  København,  og  naar  de 
passerede  gennem  de  forskellige  Byer  og  Landsbyer,  blev 
de  til  Stadighed  fremvist  for  Befolkningen  som  Fanger  og 
Forbrydere. 

Da  Ældste  Christian  Christiansen  hørte  om  Forfølgelser- 
ne i  Salling,  begav  han  sig  straks  i  sin  Egenskab  af  Præ- 
sident for  Aalborg  Konference  til  Salling  med  det  Formaal 
for  Øje  at  ordne  Kirkens  Affærer,  saa  godt  han  formaaede 
og  at  trøste  og  opmuntre  tilbageværende  Hellige  der;  men 
medens  han  forsøgte  dette  saa  roligt  og  stille  som  muligt, 
erfarede  de  Helliges  Fjender  om  hans  Nærværelse,  og  som 
Følge  deraf  blev  han  og  hans  yngre  Broder  overfaldet  og 
maatte  flygte  for  at  redde  sig.  Ældste  Christiansen  skriver: 

»Til  Trods  for  de  truende  Forhold  besluttede  jeg  at  rejse  til 
Skive  og  handle  i  Evangeliets  Ordinaneer.  I  Selskab  med  min 
yngre  Broder  forlod  jeg  min  Faders  Hus  i  Dølby  om  Natten  den 
15.  Juni  1852  og  passerede  Skive  Kl.  1,  idet  vi  haabede,  at  vore 
Fjender  sov;  men  deri  blev  vi  sørgeligt  skuffede,  for  de  havde 
ligget  paa  Lur  efter  os  i  tre  Nætter,  skjult  under  en  Bro,  som  vi 
maatte  passere.  Da  vi  naaede  Broen,  sprang  pludselig  tre  Mænd 
paa  os,  kastede  mig  ned  fra  Broen  og  førte  med  Vold  min  Bro- 
der med  tilbage  til  Byen.  Paa  Vejen  dertil  behandlede  de  ham 
paa  barbarisk  Vis,  idet  de  hele  Tiden  var  af  den  Tro,  at  det  var 
mig.  Da  jeg  igen  kom  til  Bevidsthed  efter  mit  Fald  fra  Broen 
og  saa,  at  mine  Fjender  var  taget  af  Sted,  hoppede  jeg  over  et 
Gærde  og  havde  ca.  .7 — 8  Kilometer,  til  jeg  naaede  nogle  Ven- 
ners Hus,  som  modtog  mig  venligt  og  sørgede  for  mig.  Efter  at 
jeg  havde  vasket  og  varmet  mig  (for  jeg  var  gennemblødt),  sendte 
jeg  Bud  til  en  gammel  Søster,  Kirsten  Smaalerup,  idet  jeg  bad 
hende  om  at  underrette  min  Fader  om  disse  Hændelser.  Da 
hun  kom  der,  viste  det  sig,  at  min  Broder  allerede  var  kommet 
hjem,  og  han  vendte  sammen  med  denne  Søster  tilbage  til  det 
Sted,  hvor  jeg  havde  fundet  Ly.  Derfra  tog  vi  Syd  paa,  og  efter 
at  vi  havde  aflagt  Besøg  hos  nogle  Søskende  i  og  omkring  Vejle, 
fortsatte  vi  Rejsen  til  Fyn,  indtil  vi  naaede  en  Søsters  Hjem 
nær  Nyborg.  Der  samlede  sig  hurtigt  et  Opløb  af  berusede  Mænd 
og  Drenge,  der  var  ude  paa  at  stifte  Uro.  Da  Skaren  kom  ind  ad 
Fordøren,  trak  vi  os  tilbage  gennem  en  Bagdør,  men  de  fulgte 
efter  os  og  fik  til  sidst  fat  paa  min  Broder,  som  atter  blev  ilde 
tilredt,  og  da  den  gamle  Søster  lagde  sig  imellem  ham  og  Volds- 
manden for  at  beskytte  ham  med  sin  Person,  blev  ogsaa  hun 
slaaet  og  overfaldet.  Denne  Gang  slap  jeg  uskadt.  Da  jeg  blev 
paavirket  af  Guds  Aands  Kraft,  begyndte  jeg  at  tale  til  Mæng- 
den, idet  jeg  befalede  over  dem  i  Herrens  Navn.  De  forlod  os, 
og  vi  blev  der  Natten  over.  Det  er  min  faste  Overbevisning,  at 
de  Lidelser,  som  min  Broder  blev  udsat  for  paa  denne  Tur,  var 
Aarsag  til  min  Broders  tidlige  Død.  Derefter  fortsatte  vi  Rejsen 
og  naaede  København  den  22.  Juli.» 


